
ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 15 

Περί συστάσεως και συνθέσεως 'Τπηρεσιακών καί Πειθαρ¬ 
χικών Συμβουλίων του Προσωπικού τής Γενικής Έκ- 

παιδεύσεως. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ οψει : 

1. Τάς διατάξεις τοϋ άρθρου 43 τοϋ Ν.309/76 «περί 
όργανώσεως καί διοικήσεως τής Γενικής Έκπαιδεύσεως». 

2. Τάς διατάξεις τοϋ άρθρου 3 τοϋ Π.Δ.216/1974 «περί 
συστάσεως Υπουργείου Προεδρίας Κυβερνήσεως», έν συν¬ 
δυασμοί προς τάς τοιαύτας τοϋ άρθρου 20 τοϋ Π.Δ.770/ 
1975 «περί διαρθρώσεως τοϋ Υπουργείου Προεδρίας Κυ¬ 
βερνήσεως καί οργανισμών υπηρεσιών τινων αύτοΰ». 

3. Τάς ύπ’ άριθ. 680, 746, 970 καί 1085 τοϋ 1976 γνω¬ 
μοδοτήσεις τοϋ Συμβουλίου τής Επικράτειας, προτάσει 
τών έπί τής Προεδρίας τής Κυβερνήσεως καί επί τής Ε¬ 
θνικής Παιδείας καί Θρησκευμάτων Υπουργών, άποφασί- 
ζομεν : 

ΚΕΦΑΛΑΙΟΝ Α'. 

ΔΗΜΟΤΙΚΗ ΕΚΠΑΙΔΕΤΣΙΣ 
’Άρθρον 1. 

'Υπηρεσιακά Συμβούλια. 

1. Υπηρεσιακά Συμβούλια διά το ύπαγόμενον εις τάς 
διατάξεις τοϋ παρόντος προσωπικόν τής Δημοτικής Έκ- 
παιδεύσεως είναι τά κάτωθι : 

α) Περιφερειακά Υπηρεσιακά Συμβούλια Δημοτικής 
Έκπαιδεύσεως (ΠΥΣΔΕ). 

β) Ανώτερα Περιφερειακά Υπηρεσιακά Συμβούλια Δη¬ 
μοτικής Έκπαιδεύσεως (ΑΙΙΤΣΔΕ). 

γ) Κεντρικόν Υπηρεσιακόν Συμβούλιον Δημοτικής Έκ- 
παιδεύσεως (ΚΤΣΔΕ). 

δ) Άνώτερον Κεντρικόν Υπηρεσιακόν Συμβούλιον Δη¬ 
μοτικής Έκπαιδεύσεως (ΑΚΥΣΔΕ). 

’Άρθρον 2. 

Σύνθεσις Π.Υ.Σ.Δ.Ε. 

1. Εις τήν έδραν έκάστου Νομοΰ ή Νομαρχιακού Δια¬ 
μερίσματος συνιστάται πενταμελές Περιφερειακόν Υπη¬ 
ρεσιακόν Συμβούλιον Δημοτικής Έκπαιδεύσεως (Π.Υ. 
Σ.Δ.Ε.) άποτελούμενον : 

α) Έκ τεσσάρων Επιθεωρητών Δημοτικής Έκπαιδεύ- 
σεως ύπηρετούντων έν τώ Νομώ ή Νομαρχιακώ Διαμε- 
ρίσματι, άναπληρουμένων υπό τών νομίμων άναπληρωτών 
των. 

β) Έξ ενός αιρετού έκπαιδευτικοϋ λειτουργού Δημοτι¬ 
κής Έκπαιδεύσεως άναπληρουμένου ΰπό τού άναπληρω- 
τοΰ του. 


Τού Συμβουλίου προεδρεύει ό κατά βαθμόν άνούτερος 
Επιθεωρητής Δημοτικής Έκπαιδεύσεως καί έπί όμοιο- 
βάθμων ό άρχαιότερος. 

2. Όσάκις συζητοϋνται θέματα τής άρμοδιότητός των 
μετέχουν τών Π.Υ.Σ.Δ.Ε. τών Νομών Ξάνθης καί Ροδό¬ 
πης ώς είσηγηταί μετά ψήφου καί οί έδρεύοντες εις τήν έδραν 
έκάστου έξ αύτών Έπιθεωρηταί Μειονοτικών Σχολείων. 

3. Έάν εις τό Π.Υ.Σ.Δ.Ε. ανήκουν πλείονες τών τεσσά¬ 
ρων Έκπαιδευτικαί Ιίεριφέρειαι Δημοτικής Έκπαιδεύ- 
σεως μετέχουν αύτοΰ οί τέσσαρες άρχαιότεροι Έπιθεωρη¬ 
ταί έκ τών ύπηρετούντων εις τον Νομόν ή τό Νομαρχιακόν 
Διαμέρισμα, άναπληρούμενοι ύπό τών νομίμων άναπληρω¬ 
τών των. 

4. Έάν εις τό Π.Υ.Σ.Δ.Ε. άνήκουν έλάσσονες τών τεσ¬ 
σάρων Έκπαιδευτικαί Ιίεριφέρειαι μετέχουν αύτοΰ, μέχρι 
συμπληρώσεως τών τεσσάρων μελών, οί άνώτεροι κατά βα¬ 
θμόν καί έπί ΐσοβάθμων οί αρχαιότεροι έν τώ βαθμώ δι¬ 
δάσκαλοι τής Περιφερείας τού Π.Υ.Σ.Δ.Ε., άναπληρού- 
μενοι ύπό τών άμέσως έπομένων κατά σειράν άρχαιότητος. 

5. Είδικώτερον εις τον νομόν Αττικής συνιστάται έπί 
πλέον, πενταμελές Ένιαΐον Περιφερειακόν Υπηρεσιακόν 
Συμβούλιον Δημοτικής Έκπαιδεύσεως (Ε.Π.Υ.Σ.Δ.Ε.) 
συντιθέμενον έκ τών ύπηρετούντων Επιθεωρητών Α' εις 
τά Νομαρχιακά Διαμερίσματα τού Νομοΰ Αττικής, άνα¬ 
πληρουμένων ύπό τών νομίμων άναπληρωτών των, καί έκ 
τού άνωτέρου κατά βαθμόν, έπί ΐσοβάθμων δέ έκ τού άρ- 
χαιοτέρου έν τώ κατεχομένω όργανικώ βαθμώ αιρετού μέ¬ 
λους τών Π.Υ.Σ.Δ.Ε. τών Διαμερισμάτων τού Νομοΰ Ατ¬ 
τικής, άναπληρουμένου ύπό τού άμέσως έπομένου εις τήν 
σειράν άρχαιότητος αιρετού. 

Τού Συμβουλίου τούτου προεδρεύει ό άρχαιότερος έκτών 
μελών αύτοΰ Επιθεωρητής Δημοτικής Έκπαιδεύσεως. 

Άρθρον 3. 

Σύνθεσις Α.Π.Υ.Σ.Δ.Ε. 

1. Εις τήν έδραν έκάστης Άνωτέρας Εκπαιδευτικής 
Περιφερείας συνιστάται πενταμελές Άνώτερον Περιφε¬ 
ρειακόν Υπηρεσιακόν Συμβούλιον Δημοτικής Έκπαιδεύ- 
σεως (Α.Π.Υ.Σ.Δ.Ε.) άποτελούμενον: 

α) Έκ τού οικείου Επόπτου Δ.Ε. άναπληρουμένου ύπό 
τοϋ νομίμου άναπληρωτοΰ του. 

β) Έκ τών τριών άρχαιοτέρων Έπιθειορητών Δημοτι¬ 
κής Έκπαιδεύσεως Α' τών ύπηρετούντων έν τή Άνωτέρα 
Εκπαιδευτική Περιφερεία, άναπληρουμένων ύπό τών νο¬ 
μίμων άναπληρωτών των. 

Εις ήν περίπτωσιν δέν δύναται νά συμπληρωθή ό άριθμός 
τών μελών έξ Επιθεωρητών Δημοτικής Έκπαιδεύσεως Α', 
τό Συμβούλιον συμπληροΰται διά τών άρχαιοτέρων έν τή 
Άνωτέρμ Εκπαιδευτική Περιφερεία Επιθεωρητών Δη¬ 
μοτικής Έκπαιδεύσεως Β'. 

γ) Έξ ένός αιρετού Εκπαιδευτικοί λειτουργοί Δ.Ε. 
άναπληρουμένου υπό του άναπληρωτοί του. 

2. Έξαιρετικώς εις τήν περιοχήν τέως Διοικήσεως Πρω- 
τευούσης, ένθα ή έδρα πλειόνων Εποπτών Δ.Ε., συνιστά- 
ται Α.Π.Τ.Σ.Δ.Ε. με έδραν τάς Αθήνας, άποτελούμενον 
έξ απάντων των Εποπτών Δημοτικής Έκπαιδεύσεως τών 
έδρευόντων εις τήν τέως Διοίκησιν ΙΤρωτευούσης, άναπλη- 
ρουμένων ύπό τών νομίμων αναπληρωτών των καί έξ ένος 
αιρετοί έκπαιδευτικοί λειτουργοί Δ.Ε. άναπληρουμένου 
ύπό τοί άναπληρωτοί του. Τοίτο έ'χει άρμοδιότητα έπί τών 
Άνωτέρων Εκπαιδευτικών Περιφερειών, ών οί μετέχον- 
τες τοί Συμβουλίου Έπόπται προ'ίστανται. 

3. Τών Συμβουλίων προεδρεύει ό κατά βαθμόν άνώτερος 
έκ τοί Εποπτικοί Προσωπικοί καί έπί τών όμοιοβάθμων 
ό άρχαιότερος. 

4. Όσάκις συζητοίνται θέματα της άρμοδιότητός των, 
μετέχουν τών οικείων Α.Π.Τ.Σ.Δ.Ε. κατά περίπτωσιν ώς 
είσηγηταί μετά ψήφου, ό Γενικός Επιθεωρητής τών έν Έλ- 
λάδι Ξένων Σχολείων καί ό Γενικός Επιθεωρητής Μειο¬ 
νοτικών Σχολείων. 

’Άρθρον 4. 

Σύνθεσις Κ.Τ.Σ.Δ.Ε. 

1. Παρά τή Κεντρική Υπηρεσία τοί Υπουργείου Εθνι¬ 
κής Παιδείας καί Θρησκευμάτων, συνιστάται πενταμελές 
Κεντρικόν Υπηρεσιακόν Συμβούλιον Δημοτικής Έκπαι- 
δεύσεως (Κ.Τ.Σ.Δ.Ε.) συντιθέμενον, έξ ενός Επόπτου 
Δ.Ε. έκ τών έδρευόντων εις τήν περιοχήν τέως Διοικήσεως 
Πρωτευούσης ώς Προέδρου, έκ τριών Επιθεωρητών Α' 
Δημοτικής Έκπαιδεύσεως καί έξ ένός αιρετοί Εκπαιδευ¬ 
τικοί λειτουργοί Δημοτικής Έκπαιδεύσεως ώς μελών, όρι- 
ζομένων μετά τών άναπληρωτών των. 

2. Τοί Συμβουλίου τούτου μέτεχει ώς εισηγητής άνευ 
ψήφου ό αρμόδιος Διευθυντής τής οικείας Διευθύνσεως τής 
Γενικής Έκπαιδεύσεως, άναπληρούμενος ύπό τοί Προϊστα¬ 
μένου τοί αρμοδίου καθ’ ύλην τμήματος τής αυτής Διευ- 
θύνσεοκ. 

’Άρθρον 5. 

Σύνθεσις Α.Κ.Τ.Σ.Δ.Ε. 

1. Παρά τή Κεντρική 'Τπηρεσία τοί 'Τπουργείου Εθνι¬ 
κής Παιδείας καί Θρησκευμάτων συνιστάται πενταμελές 
’Ανώτερον Κεντρικόν 'Τπηρεσιακόν Συμβούλιον Δημοτι¬ 
κής Έκπαιδεύσεως (Α.Κ.Τ.Σ.Δ.Ε.) συντιθέμενον έκ τεσ¬ 
σάρων Εποπτών Δημοτικής Έκπαιδεύσεως καί έξ ένός 
αιρετοί Εκπαιδευτικοί λειτουργοί Δημοτικής Έκπαιδεύ- 
σεως ώς μελών οριζόμενων μετά τών άναπληρωτών των. 

2. Τοί Συμβουλίου προεδρεύει ό άρχαιότερος έκ τών με¬ 
λών αύτοί Επόπτης Δημοτικής Έκπαιδεύσεως, μετέχει 
δέ ώς εισηγητής άνευ ψήφου ό καθ’ ύλην αρμόδιος Διευθυν¬ 
τής τής οικείας Διευθύνσεως τής Γενικής Έκπαιδεύσεως 
άναπληρούμενος ύπό τοί Προϊσταμένου τοί αρμοδίου καθ’ 
ύλην τμήματος τής αυτής Διευθύνσεως. 

3. Τοί Συμβουλίου τούτου έφ’ όσον έπιλαμβάνεται θε¬ 
μάτων άναφερομένων εις τήν έν γένει ύπηρεσιακήν κατά- 
στασιν τοί έποπτικοΰ προσωπικοί, πλήν τής περιπτώσεως 
προαγωγής εις τον βαθμόν τοί Έπιθεωρητοί Β' Δημοτι¬ 
κής Έκπαιδεύσεως μετέχει άντί τοί αιρετοί Εκπαιδευτι¬ 
κοί λειτουργοί Δημοτικής Έκπαιδεύσεως αιρετός έκπρό- 
σωπος τοί Εποπτικοί Προσωπικοί Δημοτικής Έκπαι- 
δεύσεως, άναπληρούμενος ύπό τοί άναπληρωτοί του. Εις 
ας περιπτώσεις τό Συμβούλιον τοίτο έπιλαμβάνεται θεμά¬ 
των άναφερομένων είς τήν έπιλογήν Εποπτικοί Προσωπι¬ 
κοί καί είς τήν έν γένει ύπηρεσιακήν κατάστασιν τούτου 
μετέχει αύτοί ώς εισηγητής άνευ ψήφου ό Αναπληρωτής 
Γενικός Διευθυντής τής 'Τπηρεσίας Διοικήσεως τής Γε¬ 
νικής Έκπαιδεύσεως, τούτου δέ έλλείποντος, άπόντος ή 
κωλυομένου, ό Διευθυντής τής Διευθύνσεως Προσωπικοί 
Δημοτικής Έκπαιδεύσεως καί Π ροσχολικής Αγωγής. 

Άρθρον 6. 

Ά Αρμοδιότητες Π.ΐ.Σ.Δ.Ε. 

Τό Συμβούλιον τοίτο έχει τάς άκολούθους άρμοδιότητας : 


1. 'Τπηρεσιακοί Συμβουλίου έπί τοί διδακτικοί προ¬ 
σωπικοί έξαιρέσει τών προαγωγών. 

2. Πειθαρχικοί Συμβουλίου έπί τοί διδακτικοί προσω¬ 
πικοί τής δημοσίας έκπαιδεύσεως μέχρι καί τοί βαθμοί τοί 
Διευθυντοί Β'. 

3. Συμβουλίου έκδικάσεως εφέσεων κατά τών πειθαρχι¬ 
κών άποφάσεων τών Διευθυντών τών Σχολείων. 

4. Συμβουλίου έπί μεταθέσεων, τοποθετήσεων καί απο¬ 
σπάσεων έκπαιδευτικών λειτουργών έντός τοί Νομοί, έξαι- 
ρέσει τών τοποθετήσεων καί μεταθέσεων τοί Νομοί Ατ¬ 
τικής. 

5. 'Τπηρεσιακοί καί Πειθαρχικοί Συμβουλίου δι’ άπαντα 
τά θέματα ύπηρεσιακής καταστάσεως καί πειθαρχικοί δι¬ 
καίου τών ιδιωτικών έκπαιδευτικών λειτουργών καί τών 
διδασκόντων έν φροντιστηρίοις άνεξαρτήτως βαθμοί καί 
έπιβαλλομένων κυρώσεων. 

6. Γνωμοδοτικοί Συμβουλίου έπί θεμάτων τών Σχο¬ 
λείων τής Δημοσίας καί Ιδιωτικής Έκπαιδεύσεως έν τή 
περιφερεία. 

7. Πάσαν έτέραν άρμοδιότητα έκ τής κειμένης νομοθε¬ 
σίας προβλεπομένην. 

Β' Αρμοδιότητες Ε.Π.Τ.Σ.Δ.Ε. 

Τό Συμβούλιον έχει αρμοδιότητα έπί τών μεταθέσεων 
καί τοποθετήσεων τών έκπαιδευτικών λειτουργών έντός 
τοί Νομοί Αττικής. 

Άρθρον 7. 

Αρμοδιότητες Α.Π.Τ.Σ.Δ.Ε. 

Τό Συμβούλιον τοίτο έχει τάς άκολούθους άρμοδιότητας : 

1. Πειθαρχικοί Συμβουλίου έπί τοί διδακτικοί προσω¬ 
πικοί τής Δημοσίας Έκπαιδεύσεως έπί βαθμώ Δ/ντοί Α' 
τής Περιφερείας του. 

2. Συμβουλίου έκδικάσεως ένστάσεων κατά άποφάσεων 
τών Π.ΐ.Σ.Δ.Ε. τής περιφερείας του, περί μεταθέσεων καί 
οριστικών τοποθετήσεων τοί διδακτικοί προσωπικοί. 

3. Συμβουλίου διά τάς μεταθέσεις Εκπαιδευτικών λει¬ 
τουργών είς τά Γραφεία τών Επιθεωρητών Προϊσταμέ¬ 
νων Εκπαιδευτικών Περιφερειών καί τών Εποπτών Προ¬ 
ϊσταμένων Άνωτέρων Εκπαιδευτικών περιφερειών. 

4. Συμβουλίου έκδικάσεως εφέσεων κατά τών πειθαρχι¬ 
κών άποφάσεων τών Επιθεωρητών. 

5. Γνωμοδοτικοί Συμβουλίου έπί γενικωτέρου ένδια- 
φέροντος θεμάτων δημοσίας καί ιδιωτικής έκπαιδεύσεως 
έν τή άνωτέρω Περιφερεία. 

6. Τό ύπό τοί άρθρ. 3 παρ. 2 τοί παρόντος Π. Δ/τος 
έδρείον είς τήν τέως Διοίκησιν Πρωτευούσης Α.Π.Τ.Σ.Δ.Ε. 
άσκεΐ τάς άρμοδιότητας ταύτης έπί άπασών τών έκπαιδευ- 
τικών περιφερειών τών άνωτέρων περιφερειών, ών οί οι¬ 
κείοι Έπόπται μετέχουν τοί Α.Π.Τ.Σ.Δ.Ε. 

7. Πάσαν έτέραν αρμοδιότητα έκ τής κειμένης νομοθε¬ 
σίας προβλεπομένην. 

Άρθρον 8. 

Αρμοδιότητες Κ.Τ.Σ.Δ.Ε. 

Τό Συμβούλιον τοίτο έχει τάς άκολούθους άρμοδιότητας : 

1. Συμβουλίου προαγωγών είς τούς βαθμούς τοί διδα¬ 
σκάλου καί νηπιαγωγών Α' καί τοί Διευθυντοί Β' καί Α'. 

2. Συμβουλίου διά τήν διαγραφήν ή τροποποίησιν έκθέ- 
σεων ύπηρεσιακής ικανότητας διδακτικοί προσωπικοί Δη¬ 
μοτικής Έκπαιδεύσεως άνεξαρτήτως βαθμοί. 

3. Συμβουλίου διά τήν άπονομήν ήθικής άμοιβής είς τό 
διδακτ ικόν προσωπικόν Δημοτικής Έκπαιδεύσεως άνε- 
ξαρτήτο^ς βαθμοί. 

4. Συμβουλίου διά τον καθορισμόν τοί βαθμοί εισόδου 
καί τής άρχαιότητος τών νεοδιοριζομένων είς Σχολεία τής 
ήμεδαπής, Ελλήνων τό γένος έκπαιδευτικών λειτουργών 
έχόντων προϋπηρεσίαν είς Σχολεία τοί Εξωτερικοί. 

5. Μισθολογικής προαγωγής έκπαιδευτικών είς κλιμά- 
κιον 5. 

6. Συμβουλίου έπί θεμάτων ύπηρεσιακής φύσεως διδα¬ 
κτικοί προσωπικοί μή ρυθμιζομένων είδικώς διά τοί πα¬ 
ρόντος Π. Δ/τος. 

7. Πάσαν έτέραν αρμοδιότητα έκ τής κείμενης νομοθε¬ 
σίας προβλεπομένην. 

’Άρθρον 9. 

Αρμοδιότητες Α.Κ.Τ.Σ.Δ.Ε. 

Τό Συμβούλιον τοϋτο εχει τάς ακολούθους αρμοδιότητας : 

1. Χορηγήσεως έκπαιδευτικών άδειων. 

2. Μεταθέσεως έκπαιδευτικών λειτουργών Δ.Ε. δι’ άς 
περιπτώσεις ή άρμοδιότης δεν υπάγεται εις έτερα Συμβού¬ 
λια. 

3. Άποσπάσεως εκπαιδευτικών κατά τάς διατάξεις τοΰ 
άρθρου 58 τοϋ Ν.309/1976. 

4. Συμβουλίου έπανακρίσεως διά τάς προαγωγάς εις τον 
βαθμόν τοϋ διδασκάλου καί νηπιαγωγού Α' καί τοϋ Διευ- 
θυντοΰ Β' καί Α'. 

5. Μετατάξεως έκπαιδευτικών λειτουργών Δ.Ε. 

6. Συμβουλίου έκδικάσεως έφέσεων κατά πειθαρχικών 
άποφάσεων τών Εποπτών. 

7. Υπηρεσιακού καί Πειθαρχικού Συμβουλίου έπί όλων 
τών θεμάτων ύπηρεσιακής καταστάσεως τοϋ Εποπτικού 
Προσωπικού τής Δημοτικής Έκπαιδεύσεως. 

8. Συμβουλίου έπιλογής καί προαγωγών τοΰ Εποπτι¬ 
κού προσωπικού Δημοτικής Έκπαιδεύσεως. 

9. Πάσαν έτέραν άρμοδιότητα έκ τής κειμένης νομοθε¬ 
σίας προβλεπομένην. 

ΚΕΦΑΛΑΙΟΝ Β'. 

ΜΕΣΗ ΕΚΠΑΙΔΕΤΣΙΣ 
’Άρθρον 10. 

Υπηρεσιακά Συμβούλια. 

Υπηρεσιακά Συμβούλια διά τό ύπαγόμενον εις τάς δια¬ 
τάξεις τοΰ παρόντος προσωπικόν τής Μέσης Έκπαιδεύσεως 
είναι τά άκόλουθα : 

α) Περιφερειακά 'Τπηρεσιακά Συμβούλια Μέσης Έκ- 
παιδεύσεως (Π.Υ.Σ.Μ.Ε.). 

β) Ανώτερα Περιφερειακά Υπηρεσιακά Συμβούλια Μέ¬ 
σης Έκπαιδεύσεως (Α.Π. Γ.Σ.Μ.Ε.). 

γ) Κεντρικόν Υπηρεσιακόν Συμβούλιον Μέσης Έκπαι- 
δεύσεως (Κ.Τ.Σ.Μ.Ε.). 

δ) ’Ανώτερον Κεντρικόν Υπηρεσιακόν Συμβούλιον Μέ¬ 
σης Έκπαιδεύσεως (Α.Κ.Τ.Σ.Μ.Ε.). 

’Άρθρον 11. 

Σύνθεσις Π.Τ.Σ.Μ.Ε. 

1. Εις την έδραν έκάστου Νομοΰ ή Νομαρχιακού Δια¬ 
μερίσματος συνιστάται πενταμελές Περιφερειακόν Υπη¬ 
ρεσιακόν Συμβούλιον Μέσης Έκπαιδεύσεως (Π.Τ.Σ.Μ.Ε.), 
άποτελούμενον έκ τεσσάρων Γενικών Επιθεωρητών Μέ¬ 
σης Έκπαιδεύσεως Προϊσταμένων Εκπαιδευτικών Πε¬ 
ριφερειών καί έξ ένός αιρετού έκπαιδευτικου λειτουργού 
Μέσης Έκπαιδεύσεως μετά τών άναπληρωτών των. Κα¬ 
θήκοντα προέδρου ασκεί αρχαιότερος τών Γενικών Επι¬ 
θεωρητών. 

2. Εις όσους Νομούς ή Νομαρχιακά Διαμερίσματα υπη¬ 
ρετούν όλιγώτεροι τών τεσσάρων Γενικοί Έπιθεωρηταί 
Προϊστάμενοι Εκπαιδευτικών περιφερειών, ό άριθμός τών 
έλλειπόντων συμπληροϋται έκ τών άρχαιοτέρων Λυκειαρ¬ 
χών, άναπληρουμένων έκ τών αμέσως κατά σειράν άρχαιο- 
τέρων. Έάν οί ύπηρετοϋντες Γενικοί Έπιθεωρηταί Προ¬ 
ϊστάμενοι Εκπαιδευτικών Περιφερειών είναι πλείονες τών 
τεσσάρων, μετέχουν τοϋ Συμβουλίου οί τέσσαρες αρχαιό¬ 
τεροι. Καθήκοντα Προέδρου άσκεΐ ό άρχαιότερος έκ τών 
μελών Γενικός Επιθεωρητής Μέσης Έκπαιδεύσεως. 

3. Εις τον Νομόν Αττικής συνιστάται έπί πλέον πεντα¬ 
μελές Ένιαΐον 'Υπηρεσιακόν Συμβούλιον Μέσης Έκπαι- 
δεύσεως (Ε.Π.Τ.Σ.Μ.Ε.) άποτελούμενον έκ τού άρχαιο- 
τέρου έν έκάστω Νομαρχιακώ Διαμερίσματι Γενικού Έπι- 
θεαιρητοϋ Μέσης Έκπαιδεύσεοκ, Προϊσταμένου Εκπαι¬ 
δευτικής ΙΙεριφερείας καί έκ τοΰ άνουτέρου κατά βαθμόν 
έπί ΐσοβάθμων δέ έκ τοΰ άρχαιοτέρου έν τώ όργανικώ βαθμώ 


αίρετοΰ έκπαιδευτικου λειτουργού Μ.Ε. τών Π.Τ.Σ.Μ.Ε. 
τών Διαμερισμάτων τοΰ Νομοΰ Αττικής, άναπληρουμέ- 
νου υπό τοΰ αμέσως επομένου εις την σειράν άρχαιότητος 
αίρετοΰ. 

Τούτου προεδρεύει ό άρχαιότερος τών Γενικών Έπιθεο)- 
ρητών. 

4. 'Οσάκις συζητοΰνται θέματα τής άρμοδιότητός των, 
μετέχουν τών οικείων Π.Τ.Σ.Μ.Ε. ώς εΐσηγηταί μετά ψή¬ 
φου οί Γενικοί Έπιθεωρηταί Ξένων καί Μειονοτικών Σχο¬ 
λείων κατά περίπτωσιν. 

Άρθρον 12. 

Σύνθεσις Α.Π.Τ.Σ.Μ.Ε. 

1. Εις τήν έ'δραν έκάστης Άνωτέρας Εκπαιδευτικής 
περιφερείας συνιστάται πενταμελές Άνώτερον Περιφερεια¬ 
κόν Συμβούλιον Μέσης Έκπαιδεύσειυς (Α.Π.Τ.Σ.Μ.Ε.) 
άποτελούμενον έκ τοΰ οικείου Επόπτου Μέσης Έκπαιδεύ- 
σεως ώς Προέδρου, έκ τριών Γενικών Επιθεωρητών Μ.Ε. 
Προϊσταμένων Εκπαιδευτικών Περιφερειών έκ τών ύπη- 
ρετούντων έν τή Άνοκτέρα Εκπαιδευτική Περιφερεία ή 
Γενικών Επιθεωρητών παρά τώ Επόπτη άναπληρουμέ¬ 
νων ύπό τών νομίμων άναπληρωτών των καί έξ ένός αιρε¬ 
τού έκπαιδευτικοΰ λειτουργού Μέσης Έκπαιδεύσεως, άνα- 
πληρουμένου ύπό τοΰ άναπληρωτοΰ του. 

2. Έξαιρετικώς εις τήν τέως Διοίκησιν Πρωτευούσης 
συνιστάται έν Α.Π.Τ.Σ.Μ.Ε. μέ έδραν τάς Αθήνας, περι- 
?Λμβάνον τάς ’Λνιυτέρας Έκπαιδευτικάς Περιφερείας, ών 
οί οικείοι Έπόπται έδρεύουν έν αύτή, άποτελούμενον έκ 
τών άρχαιοτέρων τεσσάρων Εποπτών Μέσης Έκπαιδεύ- 
σεως τών έδρευόντων εις τήν περιοχήν τέως διοικήσεως 
Πρωτευούσης, άναπληρουμένων ύπό τών νομίμων άναπλη¬ 
ρωτών των καί έξ ένός αίρετοΰ Έκπαιδευτικοΰ λειτουργού 
Μέσης Έκπαιδεύσεως άναπληρουμένου ύπό τοΰ άναπλη¬ 
ρωτοΰ του. 

3. 'Ομοίως εις τήν πόλιν τής Θεσσαλονίκης συνιστάται 
έν Α.Π. Γ.Σ.Μ.Ε. μέ έδραν τήν Θεσσαλονίκην, άποτελού¬ 
μενον έκ τών έδρευόντων έν αύτή δύο Εποπτών Μέσης Έκ- 
παιδεύσεως, άναπληρουμένων ύπό τών νομίμων άναπληρω¬ 
τών των, έκ δύο Γενικών Επιθεωρητών Μέσης Έκπαιδεύ- 
σεως Προϊσταμένων Εκπαιδευτικών Περιφερειών έκ τών 
έδρευόντων ομοίως εις τήν αυτήν ώς άνω πόλιν ή Γενικών 
Επιθεωρητών παρά τοΐς Έπόπταις άναπληρουμένων ύπό 
τών νομίμων άναπληρωτών των, καί έξ ένός αίρετοΰ έκ- 
παιδευτικοΰ λειτουργού Μέσης Έκπαιδεύσεως άναπληρου¬ 
μένου ύπό τοϋ άναπληρωτοΰ του. 

4. Καθήκοντα Προέδρου τών Α.Π.Τ.Σ.Μ.Ε. Αθηνών 
καί Θεσσαλονίκης άσκεϊ ό άρχαιότερος τών μετεχόντων αυ¬ 
τών Εποπτών Μέσης Έκπαιδεύσεως. 

5. Όσάκις συζητοΰνται θέματα τής άρμοδιότητός των 
μετέχουν τών οικείων Α.Π.Τ.Σ.Μ.Ε. κατά περίπτωσιν ώς 
εΐσηγηταί μετά ψήφου ό Γενικός ’ Επιθεωρητής Ξένων Σχο¬ 
λείων καί ό Γενικός Επιθεωρητής Μειονοτικών Σχολείων. 

Άρθρον 13. 

Σύνθεσις Κ.Τ.Σ.Μ.Ε. 

1. Παρά τή Κεντρική υπηρεσία τοΰ 'Υπουργείου Εθνι¬ 
κής Παιδείας καί Θρησκευμάτων συνιστάται πενταμελές 
Κεντρικόν Υπηρεσιακόν Συμβούλιον Μέσης Έκπαιδεύ- 
σεως (Κ.Τ.Σ.Μ.Ε.), συντιθέμενον έξ ένός Επόπτου Μέ¬ 
σης Έκπαιδεύσεως έκ τών έδρευόντων εις τον Νομόν Ατ¬ 
τικής, ώς Προέδρου, έκ τριών Γενικών Επιθεωρητών Μέ¬ 
σης Έκπαιδεύσεως διαφόρων ειδικοτήτων έξ ών δύο έκ 
τών Προϊσταμένων Εκπαιδευτικών Περιφερειών έκ τών 
ύπηρετούντων εις τον Νομόν Αττικής καί εις έκ τών παρά 
τοΐς Έπόπταις Γενικών Επιθεωρητών καί έξ ένός αίρετοΰ 
έκπαιδευτικοΰ λειτουργού Μέσης Έκπαιδεύσεως ώς μελών, 
όριζομένων μετά τών άναπληρωτών των. 

2. Τοΰ Συμβουλίου τούτου μετέχει ώς εισηγητής άνευ 
ψήφου ό άρμόδιος Διευθυντής τής οικείας Διευθύνσεως της 
Γενικής Έκπαιδεύσεως, άναπληρούμενος ύπό τοϋ Προϊστα¬ 
μένου τοΰ αρμοδίου καθ’ ύλην τμήματος τής αύτής Διευ- 
θύνσεως. 

Άρθρον 14. 

Σύνθεσις Α.Κ.Υ.Σ.Μ.Ε. 

1. Παρά τη Κεντρική Υπηρεσία τοϋ Υπουργείου Εθνι¬ 
κής Παιδείας καί Θρησκευμάτων συνιστάται πενταμελές 
Άνώτερον Κεντρικόν Υπηρεσιακόν Συμβούλιον Μέσης 
Έκπαιδεύσεως (Α.Κ.Υ.Σ.Μ.Ε.), συντιθέμενον εκ τεσσά¬ 
ρων Εποπτών Μέσης Έκπαιδεύσεως καί εξ ένός αιρετού 
εκπαιδευτικού λειτουργού Μέσης Έκπαιδεύσεως ώς με¬ 
λών όριζομένων μετά τών άναπληρωτών των. 

2. Τού Συμβουλίου τούτου προεδρεύει ό αρχαιότερος εκ 
τών μελών αυτού Επόπτης Μέσης Έκπαιδεύσεως, μετέ¬ 
χει δέ ώς εισηγητής άνευ ψήφου ό καθ’ ύλην αρμόδιος Διευ¬ 
θυντής της οικείας Διευθύνσεως της Γενικής Έκπαιδεύ- 
σεως, άναπληρούμενος ύπό τού Προϊσταμένου τού άρμο- 
δίου καθ’ ύλην τμήματος της αυτής Διευθύνσεως. 

3. Τού Συμβουλίου τούτου έφ’ δσον επιλαμβάνεται θε¬ 
μάτων άναφερομένων εις τήν έν γένει υπηρεσιακήν κατά- 
στασιν τού Εποπτικού Προσωπικού, πλήν τής περιπτώ- 
σεως προαγωγής εις τον βαθμόν τού Γενικού Έπιθεωρητού 
Μέσης Έκπαιδεύσεως καί Ν.Ε.Φ.Α. ανεξαρτήτως βαθμού, 
άντί τού αιρετού έκπαιδευτικοΰ λειτουργού Μέσης Έκπαι- 
δεύσεως μετέχει μετά ψήφου αιρετός εκπρόσωπος τού Ε¬ 
ποπτικού I Ιροσωπικοΰ Μέσης Έκπαιδεύσεως, άναπληρού¬ 
μενος ύπό τού άναπληρωτοΰ του. Εις ας περιπτώσεις τό 
Συμβούλιον τούτο έπιλαμβάνεται θεμάτων άναφερομένων 
εις τήν έπιλογήν Εποπτικού Προσωπικού καί εις τήν έν 
γένει υπηρεσιακήν κατάστασιν τούτου μετέχει αύτοΰ ώς 
εισηγητής άνευ ψήφου ό άναπληρωτής Γενικός Διευθυντής 
τής Υπηρεσίας Διοικήσεως τής Γενικής Έκπαιδεύσεως, 
τούτου δέ έλλείποντος, άπόντος ή κωλυομένου, ό Διευθυν¬ 
τής τής Διευθύνσεως Προσωπικού Μέσης Έκπαιδεύσεως. 

Άρθρον 15. 

Αρμοδιότητες Π.Υ.Σ.Μ.Ε. 

Τό Συμβούλιον τούτο έχει τάς ακολούθους αρμοδιότητας : 

1. Υπηρεσιακού καί Πειθαρχικού Συμβουλίου έπί τού 
διδακτικού προσωπικού μέχρι καί τού βαθμού τού βοηθού 
Γυμνασιάρχου, έξαιρέσει τών προαγωγών. 

2. Υπηρεσιακού Συμβουλίου έπί μεταθέσεων, τοποθε¬ 
τήσεων καί αποσπάσεων έκπαιδευτικών λειτουργών μέχρι 
καί τού βαθμού βοηθού Γυμνασιάρχου, έξαιρέσει τών το¬ 
ποθετήσεων καί μεταθέσεων τού Νομού Αττικής. 

3. Συμβουλίου έκδικάσεως έφέσεων κατά πειθαρχικών 
άποφάσεων τών Διευθυντών τών Σχολείων. 

4. Υπηρεσιακού Συμβουλίου έπί πάντων τών θεμάτων 
υπηρεσιακής καταστάσεως καί πειθαρχικού δικαίου τών 
ιδιωτικών έκπαιδευτικών λειτουργών καί τών διδασκόντων 
έν φροντιστηρίοις άνεξαρτήτως βαθμού καί έπιβαλλομένων 
κυρώσεων. 

5. Γνωμοδοτικοΰ Συμβουλίου έπί θεμάτων τών σχο¬ 
λείων τής Δημοσίας καί Ιδιωτικής Έκπαιδεύσεως έν τή 
Περιφερεία. 

6. Πάσαν έτέραν αρμοδιότητα προβλεπομένην έκ τής 
κειμένης νομοθεσίας. 

’Άρθρον 16. 

Αρμοδιότητες Α.Π.Υ.Σ.Μ.Ε. 

Τό Συμβούλιον τούτο έχει τάς άκολούθους αρμοδιότητας : 

1. 'ΤΓπηρεσιακού καί Πειθαρχικού Συμβουλίου έπί θε¬ 
μάτων υπηρεσιακής καταστάσεως τών Γυμνασιαρχών καί 
τών Λυκειαρχών, έξαιρέσει τών προαγωγών καί μεταθέ¬ 
σεων. 

2. Συμβουλίου έκδικάσεως έφέσεων κατά πειθαρχικών 
άποφάσεων τών Γενικών Επιθεωρητών. 

3. Συμβουλίου διά τάς μεταθέσεις έκπαιδευτικών λει¬ 
τουργών εις τά Γραφεία τών Γενικών Επιθεωρητών, Προ¬ 
ϊσταμένων Εκπαιδευτικών Περιφερειών καί τών Εποπτών 
Προϊσταμένων Άνωτέρων Εκπαιδευτικών Περιφερειών. 

4. Συμβουλίου διά τήν έκδίκασιν τών κατά τό άρθρον 46 
Α.Ν.2545/40 ένστάσεων έκπαιδευτικών λειτουργών ιδιω¬ 
τικής έκπαιδεύσεως. 


5. Γνωμοδοτικοΰ Συμβουλίου έπί γενικωτέρου ένδια- 
φέροντος θεμάτων τών σχολείων τής Δημοσίας καί Ιδιω¬ 
τικής Έκπαιδεύσεως έν τή άνωτέρα περιφερεία. 

6. Πάσαν έτέραν άρμοδιότητα έκ τής κειμένης νομοθε¬ 
σίας προβλεπομένην. 

’Άρθρον 17. 

Αρμοδιότητες Ε.Π.Υ.Σ.Μ.Ε. 

Τό Συμβούλιον τούτο έχει άρμοδιότητα έπί τών μετα¬ 
θέσεων, τοποθετήσεων καί άποσπάσεων έκπαιδευτικών λει¬ 
τουργών μέχρι καί τού βαθμού τού βοηθού Γυμνασιάρχου 
έντός τού Νομού Αττικής. 

Άρθρον 18. 

Αρμοδιότητες Κ.Υ.Σ.Μ.Ε. 

Τό Συμβούλιον τούτο έχει τάς άκολούθους άρμοδιότητας : 

1. Συμβουλίου προαγωγών εις τούς βαθμούς τού Α/ 
θμίου καθηγητοΰ, Βοηθού Γυμνασιάρχου, Γυμνασιάρχου 
καί Λυκειάρχου. 

2. Συμβουλίου διά τήν διαγραφήν ή τροποποίησιν έκ- 
θέσεων υπηρεσιακής ίκανότητος τού διδακτικού προσωπι¬ 
κού άνεξαρτήτως βαθμού. 

3. Συμβουλίου διά τήν άπονομήν ήθικής άμοιβής εις τό 
διδακτικόν προσωπικόν τής Μέσης Έκπαιδεύσεως άνεξαρ¬ 
τήτως βαθμού. 

4. Συμβουλίου διά τον καθορισμόν τού βαθμού εισόδου 
καί τής άρχαιότητος τών διοριζομένων εις σχολεία τής ή- 
μεδαπής Ελλήνων τό γένος έκπαιδευτικών λειτουργών, 
έχόντων υπηρεσίαν είς σχολεία τού έξωτερικοΰ. 

5. Συμβουλίου έπί θεμάτων υπηρεσιακής φύσεως διδα¬ 
κτικού προσωπικού μή ρυθμιζομένων είδικώς διά τού πα¬ 
ρόντος Π.Δ/τος. 

6. Πάσαν άρμοδιότητα έκ τής κειμένης νομοθεσίας προ¬ 
βλεπομένην. 

Άρθρον 19. 

Αρμοδιότητες Α.Κ.Υ.Σ.Μ.Ε. 

Τό Συμβούλιον τούτο έχει τάς άκολούθους άρμοδιότητας : 

1. Συμβουλίου μεταθέσεων έκπαιδευτικών λειτουργών 
Μέσης Έκπαιδεύσεως περιλαμβανομένων καί τών τοιούτων 
τών Πειραματικών καί Προτύπων Σχολείων, δι’ ας περι¬ 
πτώσεις ή άρμοδιότης αΰτη δέν υπάγεται είς έτερα Συμ¬ 
βούλια. 

2. Συμβουλίου έκδικάσεως έφέσεων κατά πειθαρχικών 
άποφάσεων τών Εποπτών. 

3. Συμβουλίου έπανακρίσεως προαγωγών τού διδακτι¬ 
κού προσωπικού Μέσης Έκπαιδεύσεως. 

4. Υπηρεσιακού Συμβουλίου δι’ άπαντα τά θέματα υπη¬ 
ρεσιακής καταστάσεως τού διδακτικού προσωπικού τής 
Φιλεκπαιδευτικής Εταιρείας. 

5. Τήν άπόσπασιν έκπαιδευτικών λειτουργών κατά τάς 
διατάξεις τού άρθρου 58 τού Ν.309/1976. 

6. Τήν χορήγησιν έκπαιδευτικών άδειών. 

7. Τήν μετάταξιν άπό κλάδου είς κλάδον έκπαιδευτικών 
λειτουργών Μέσης Έκπαιδεύσεως ώς καί τάς «έν γένει με¬ 
τατάξεις είς τήν Μέσην Έκπαίδευσιν». 

8. Υπηρεσιακού καί πειθαρχικού Συμβουλίου έπί όλων 
τών θεμάτων τής υπηρεσιακής καταστάσεως τών Εποπτών, 
Γενικών Επιθεωρητών, Διευθυντών Πειραματικών καί 
Προτύπων Σχολείων καί Γενικών Επιθεωρητών Φυσικής 
Αγωγής. 

9. Συμβουλίου προαγωγών είς θέσεις Εποπτικού προ¬ 
σωπικού, περιλαμβανομένων καί τών Ν.Ε.Φ.Α. άνεξαρτή¬ 
τως βαθμού. 

10. Πάσαν έτέραν άρμοδιότητα προβλεπομένην έκ τής 
κειμένης νομοθεσίας. 

ΚΕΦΑΛΑΙΟΝ Γ'. 

ΛΕΙΤΟΥΡΓΙΑ ΤΩΝ ΣΥΜΒΟΥΛΙΩΝ 

Άρθρον 20. 

Συγκρότησις - Απαρτία — Συνεδρίαι. 

1. Τά ύπό τού παρόντος Π. Διατάγματος συνιστώμενα 
Κεντρικά Συμβούλια καί έκ τών περιφερειακών τοιούτων, 

τά Α.Π.Υ.Σ.Δ.Ε., Ε.Π.Υ.Σ.Π.Ε. καί Α.Π.Υ.Σ.Μ.Ε. καί 
Ε.Π.Υ.Σ.Μ.Ε. συγκροτούνται δι’ άποφάσεως του 'Υπουρ- 
γοϋ Εθνικής Παιδείας καί Θρησκευμάτων, τά δέ περιφε¬ 
ρειακά Π.Λ.Σ.Δ.Ε. καί Π.Υ.Σ.Μ.Ε. δι’ άποφάσεως τοϋ 
οικείου Επόπτου. Εις άς περιπτώσεις Περιφερειακόν Συμ¬ 
βούλιου έχει αρμοδιότητας επί εκπαιδευτικών περιφερειών 
υπαγόμενων εις πλείονας Έπόπτας συγκροτείται τοΰτο δι’ 
άποφάσεως τοΰ Ύπουργοϋ Εθνικής Παιδείας καί Θρησκευ¬ 
μάτων. 'Η περί συγκροτήσεως άπόφασις έκδίδεται κατά 
μήνα Δεκέμβριον έκάστου δευτέρου έτους. 

2. 'Η θητεία τοϋ Προέδρου, τών μελών καί τοϋ Γραμ- 
ματέως τοΰ Συμβουλίου ορίζεται διετής, άρχομένη την Ιην 
Ίανουαρίου έκάστου δευτέρου έτους. 

Διαρκούσης τής θητείας δεν έπιτρέπεται άντικατάστασις 
μέλους εί μη δι’ εύλογον αιτίαν. 

3. 'Η πρώτη συγκρότησις τών Συμβουλίων θέλει ένερ- 
γηθή εντός μηνός άπό τής δημοσιεύσεως τοϋ παρόντος, ή 
δέ θητεία αύτών θέλει λήξει την 31ην Δεκεμβρίου 1978. 

4. Τό εις άντικατάστασιν παραιτηθέντος, έκπεσόντος, 
θανόντος, άντικατασταθέντος ή άποχωρήσαντος μέλους 
διορισθέν νέον μέλος διανύει τον υπόλοιπον χρόνον τής θη¬ 
τείας. Μέλος έξαντλήσαν τήν θητείαν του δύναται νά διο- 
ρισθή έκ νέου. 

5. Τά έκ τών μελών άπόντα ή κωλυόμενα άναπληροΰν 
οί διά τής περί συγκροτήσεως τοΰ Συμβουλίου άποφάσεως 
οριζόμενοι άναπληρωταί αύτών. Μέλη Συμβουλίων, συν¬ 
δεόμενα μεταξύ των διά συγγένειας μέχρι καί τετάρτου βα¬ 
θμού έξ αίματος ή αγχιστείας δεν δύνανται νά μετέχουν εις 
τήν αύτήν συνεδρίαν. 

6. Τά εις τά Συμβούλια άγόμενα θέματα, εΐσηγοΰνται 
προκειμένου περί τών περιφερειακών ό οικείος Επιθεωρη¬ 
τής Δ.Ε. ή Γενικός Επιθεωρητής Μ.Ε. ή Επόπτης Δ.Ε. 
ή Μ.Ε. προκειμένου δέ περί τών Κεντρικών ό κατά τάς δια¬ 
τάξεις τοϋ παρόντος οριζόμενος Εισηγητής έκ τών Προ¬ 
ϊσταμένων Υπηρεσιών ή Διευθύνσεων ή Τμημάτων τής 
Κεντρικής Υπηρεσίας τοΰ Υπουργείου Εθνικής Παιδείας 
καί Θρησκευμάτων. 'Ο Πρόεδρος, δύναται νά όρίση καί 
μέλος τοΰ Συμβουλίου προς εΐδικωτέραν μελέτην καί είσή- 
γησιν έπί τοΰ προς συζήτησιν θέματος. 

7. Παρ’ έκάστω τών Περιφερειακών Συμβουλίων ορί¬ 
ζεται διά τής περί συγκροτήσεως αύτών άποφάσεως, ό 
Γραμματεύς μετά τοΰ άναπληρωτοΰ του έκ διοικητικών 
υπαλλήλων ύπηρεταύντων εις τό Γραφεΐον τοΰ Έπιθεωρη- 
τοΰ ή Γενικού Έπιθεωρητοΰ Μ.Ε. ή Επόπτου είς τό όποιον 
λειτουργεί τό Συμβούλιον ή έξ έκπαιδευτικών λειτουργών 
ύπηρετούντων εις τήν "Εδραν τοΰ Συμβουλίου. 

8. Παρ’ έκάστω τών Κεντρικών Συμβουλίων ορίζεται 
κατά τήν πρώτην συνεδρίαν τής θητείας αύτών, ό Γραμμα¬ 
τεύς μετά τοΰ άναπληρωτοΰ του έκ τών παρά τή Γενική 
Διευθύνσει Γενικής Έκπαιδεύσεως τοΰ 'Υπουργείου Εθνι¬ 
κής Παιδείας καί Θρησκευμάτων ύπηρετούντων υπαλλή¬ 
λων. 

9. Τά Περιφερειακά Συμβούλια συνεδριάζουν : 

α) Τά Π.Υ.Σ.Δ.Ε. είς τά Γραφεία τών Επιθεωρητών 
Α' τάξεως. 

β) Τά Π.Υ.Σ.Μ.Ε. είς τό Γραφεΐον τοΰ έν τή έδρα τοΰ 
Νομοΰ Γενικού Έπιθεωρητοΰ Μ.Ε. καί έπί πλειόνων έν τή 
έδρα τοΰ Νομοΰ Γενικών Επιθεωρητών Μ.Ε. είς τό Γρα¬ 
φεΐον τοΰ Γενικοΰ Έπιθεωρητοΰ Α' Περιφερείας. 

γ) Τά Ε.Π.Υ.Σ.Δ.Ε, καί Ε.Π.Υ.Σ.Μ.Ε. είς τά Γραφεία 
τοΰ Έπιθεωρητοΰ Δημοτικής Έκπαιδεύσεως καί τοΰ Γε- 
νικοΰ Έπιθεωρητοΰ Μ.Ε. τής Α' Περιφερείας Διαμερί¬ 
σματος Αθηνών. 

δ) Τά Α.Π.Υ.Σ.Δ.Ε. καί Α.Π.Υ.Σ.Μ.Ε. είς τά Γραφεία 
τών οικείων Εποπτών. 

ε) Τά Α.Π.Υ.Σ.Δ.Ε. καί Α.Π.Υ.Σ.Μ.Ε. τά έδρεύοντα 
είς τήν τέως Διοίκησιν Πρωτευούσης είς τά γραφεία τών 
οικείων Εποπτών Α' Άνωτέρας Εκπαιδευτικής Περιφέ¬ 
ρειας. Τό Α.Π.Υ.Σ.Δ.Ε. τό έδρεΰον είς τήν Θεσσαλονίκην 
είς τό Γραφεΐον τοΰ Επόπτου ΙΑ' Άνωτέρας Εκπαιδευ¬ 
τικής Περιφερείας. 'Υπεύθυνοι διά τήν τήρησιν τών αρχείων 


είναι οί έκ τοΰ Έποπτικοΰ Προσωπικού Προϊστάμενοι τών 
Γραφείων είς τά όποια συνεδριάζουν ταΰτα. 

10. Τά Κεντρικά Συμβούλια συνεδριάζουν είς τά Γρα¬ 
φεία τής Κεντρικής 'Υπηρεσίας τοΰ ΥΙΊΕΠΘ. Αρμόδιοι 
διά τήν τήρησιν τών αρχείων είναι οί Γραμματείς αύτών 
ύπό τήν Έποπτείαν τοΰ προϊσταμένου τοΰ άρμοδίου τμή¬ 
ματος Προσωπικού. 

11. Τά Συμβούλια συνεδριάζουν τακτικώς μέν άπαξ τοΰ 
μηνός έκτάκτως δέ οσάκις παρίσταται άνάγκη. 

12. Τά Συμβούλια εύρίσκονται έν άπαρτία έφ’ όσον πα- 
ρίσταται ή πλειοψηφία τών μελών αύτών. 

13. Τά Συμβούλια συγκαλοΰνται τή προσκλήσει τοΰ 
Προέδρου αύτών. 'Η πρόσκλησις είς τήν οποίαν αναγρά¬ 
φονται τά θέματα τής ήμερησίας διατάξεως, έπιδίδεται έπί 
αποδείξει δι’ οίουδήποτε δημοσίου οργάνου είς προς έκα¬ 
στον τών τακτικών καί αναπληρωματικών μελών. Τρεις 
τουλάχιστον ημέρας προ τής ώριρισμένης ΐιά τήν συνεδρίαν. 
Είς κατεπείγουσας περιπτώσεις έκτιμωμένας ύπό τοΰ Προέ¬ 
δρου ή πρόσκλησις, είς τήν όποιαν γίνεται μνεία πειρί τοΰ /.α¬ 
τεπείγοντος. δύναται νά έπιδίδεται τήν προτεραίαν τής συνε¬ 
δρίας. 

14. Αί συνεδριάσεις τών Συμβουλίων είναι μυστικαί. Δι’ 
άποφάσεως τοΰ Συμβουλίου δύναται νά καλήται είς τάς συνε¬ 
δριάσεις οίοσδήποτε υπάλληλος ή ιδιώτης προς παροχήν 
πληροφοριών ή γνωμών, έν σχέσει πρός τά συζητούμενα θέ¬ 
ματα. 

15. Αί άποφάσεις ή γνωμοδοτήσεις τών Συμβουλίων, αί 
όποΐαι δέον νά είναι είδικώς ήτιολογημέναι, λαμβάνονται 
διά φανεράς ψηφοφορίας, καί κατά πλειοψηφίαν τών παρόντων 
μελών, έν ίσοψηφία έπικρατούσης τής ψήφου τοΰ Προέδρου. 
Έάν υπάρχουν πλείονες τών δύο γνωμών οί άκολουθοΰντες 
τήν άσθενεστέραν οφείλουν νά προσχωρήσουν είς μίαν τών 
έπικρατεστέρων. 

16. Αί άποφάσεις ή γνωμοδοτήσεις τών Συμβουλίων 
διατυποΰνται είς πρακτικά ύπογραφόμενα ύπό τοΰ Προέδρου 
καί τοΰ Γραμματέως. Είς τά πρακτικά άναγράφονται τά 
ονόματα πάντων τών συμμετεχόντων μελών, γιγνομένης 
ρητής μνείας περί άπουσίας ή κωλύματος τακτικοΰ μέλους 
καί συμμετοχής τοΰ άναπληρωματικοΰ, καταχωρίζονται δέ 
έν αύταΐς καί αί γνώμαι τών μειοψηφούντων μελών. 

17. "Εκαστον Συμβούλιον άλληλογραφεΐ διά τοΰ Προ¬ 
έδρου άπ’ εύθείας μετά πάσης δημοσίας άρχής ή ύπηρεσίας 
καί νομικών προσώπων δημοσίου δικαίου, ύποχρεουμένων 
άμελλητί είς παροχήν τών αίτουμένων πληροφοριών, ώς 
έπίσης καί μετά τών νομικών προσώπων ίδιωτικοΰ δικαίου 
ή καί ιδιωτών. 

18. Τά αιρετά μέλη τοΰ Συμβουλίου έχουν τά αύτά δι¬ 
καιώματα καί καθήκοντα μετά τών λοιπών μελών τών Συμ¬ 
βουλίων, δέν δύνανται όμως νά προεδρεύουν αύτών. 

19. Τά αιρετά μέλη τών Συμβουλίων, έξερχόμενα τής 
ύπηρεσίας, άντικαθίστανται διά τών έκλεγέντων ώς άνα- 
πληρωματικών μελών διά τον μέχρι τής λήξεως τής θητείας 
τών Συμβουλίων χρόνον. 

ΚΕΦΑ ΛΑΙΟΝ Δ'. 

ΕΚΑΟΓΗ ΑΙΡΕΤΩΝ ΜΕΑΩΝ ΤΩΝ ΣΥΜΒΟΥΛΙΩΝ 

’Άρθρον 21. 

Τρόπος έκλογής. 

1. Οί μετέχοντες τών διά τοΰ παρόντος Διατάγματος 
συνιστωμενων Συμβουλίων αιρετοί εκπρόσωποι τών λει¬ 
τουργών Μέσης καί Δημοτικής Έκπαιδεύσεως έκλέγονται 
δι’ άμέσου καθολικής καί μυστικής ψηφοφορίας, διεξαγο- 
μένης τήν τρίτην Κυριακήν τοΰ μηνός Νοεμβρίου έκάστου 
δευτέρου έτους. Η εκλογή λαμβάνει χώραν είς τήν έδραν 
εκαστης εκπαιδευτικής Περιφερείας Μέσης καί Δημο¬ 
τικής Έκπαιδεύσεως. 

€ 2. (Κ μετέχοντες τών Α.Κ.Υ.Σ.Δ.Ε. καί Λ.Κ.Υ.Σ.Μ.Ε. 
αιρετοί εκπρόσωποι τοΰ Εποπτικού προσωπικού έκλέγονται 
κατά τά .οριζόμενα είς τήν παράγραφον 1 τοΰ παρόντος άρ¬ 
θρου, τής έκλογής διεξαγομένης είς τήν έδραν έκάστης ’Α- 
νωτέρας Εκπαιδευτικής Περιφερείας Μέσης καί Δημο¬ 
τικής Έκπαιδεύσεως. 

3. 'Ο χώρος διεξαγωγής της ψηφοφορίας ορίζεται διά 
πράξεως του οικείου Έπιθεωρητοϋ ή Γενικού Έπιθεωρητοϋ 
ή Επόπτου κατά περίπτωσιν. 

’Άρθρον 22. 

Δικαίωμα έκλέγειν καί έκλέγεσθαι. 

1. Δικαίωμα του έκλέγειν έχουν : 

α) Προκειμένου περί των αιρετών εκπροσώπων τών Περι¬ 
φερειακών 'Τπηρεσιακών Συμβουλίων Δημοτικής Έκπαι- 
δεύσεως (ΓΙΤΣΔΕ), τών Άνωτέρων Περιφερειακών Υ¬ 
πηρεσιακών Συμβουλίων Δημοτικής Έκπαιδεύσεως (ΑΠΥ- 
ΣΔΕ), τοϋ Κεντρικού Υπηρεσιακού Συμβουλίου Δημοτικής 
Έκπαιδεύσεως (ΚΥΣΔΕ) καί τοϋ Άνωτέρου ' Υπηρεσιακού 
Συμβουλίου Δημοτικής Έκπαιδεύσεως (ΑΚΥΣΔΕ), οί 
κατέχοντες όργανικάς θέσεις διδακτικού προσωπικού τών 
νηπιαγωγείων καί δημοτικών Σχολείων, περιλαμβανομένων 
καί τών προτύπων τοιούτων καί όντες μέλη τών πρωτοβα¬ 
θμίων ένούσεων. 

β) Προκειμένου περί τών αιρετών εκπροσώπων τών Περι¬ 
φερειακών ' Υπηρεσιακών Συμβουλίων Μέσης Έκπαιδεύσεως 
(ΠΥΣΜΕ), τών Άνωτέρων Περιφερειακών Υπηρεσιακών 
Συμβουλίων Μέσης Έκπαιδεύσεως (ΑΠΥΣΜΕ), τοϋ 
Κεντρικού Υπηρεσιακού Συμβουλίου Μέσης Έκπαιδεύ- 
σεως (ΚΥΣΜΕ) καί τοϋ Άνωτέρου Κεντρικού Υπηρεσιακού 
Συμβουλίου Μέσης Έκπαιδεύσεως (ΑΚΥΣΜΕ) οί κατέ¬ 
χοντες όργανικάς θέσεις διδακτικού προσωπικού τών γυ¬ 
μνασίων καί λυκείων, περιλαμβανομένων καί τών προτύπων 
τοιούτων, έξαιρέσει τών έπί βαθμώ Γενικού Έπιθεωρητοϋ 
Διευθυντών τών προτύπων Αυκείων καί όντες μέλη τών 
πρωτοβαθμίων ενώσεων. 

γ) Προκειμένου περί τοϋ αιρετού έκπροσώπου τοϋ Ε¬ 
ποπτικού προσωπικού Δημοτικής Έκπαιδεύσεως τοϋ με- 
τέχοντος τοϋ ΑΚΥΣΔΕ οί Έπόπται Δημοτικής Έκπαιδεύ- 
σεως καί οί Έπιθεωρηταί Δημοτικής Έκπαιδεύσεως Α' 
ή Β' καί όντες μέλη τής οικείας ένώσεως. 

δ) Προκειμένου περί τοϋ αιρετού έκπροσώπου τοϋ Ε¬ 
ποπτικού Προσωπικού Μέσης Έκπαιδεύσεως τοϋ μετέχον- 
τος τοϋ ΑΚΥΣΜΕ οί Έπόπται Μέσης Έκπαιδεύσεως, οί 
Γενικοί Έπιθεωρηταί Μέσης Έκπαιδεύσεως, οί Νομαρχια¬ 
κοί Έπιθεωρηταί Φυσικής Αγωγής ανεξαρτήτως βαθμού 
καί οί έπί βαθμώ Γενικού Έπιθεωρητοϋ Διευθυνταί τών 
προτύπων λυκείων, όντες μέλη τής οικείας ένώσεως. 

2. Δικαίωμα τοϋ έκλέγεσθαι έχουν οί έν παραγράφω 1 
τοϋ παρόντος άρθρου διαλαμβανόμενοι, έφ’ οσον συνεπλή- 
ρωσαν ή συμπληροΰν μέχρι τής ήμερομηνίας έκλογής πεντα¬ 
ετή δημοσίαν έκπαιδευτικήν υπηρεσίαν. 

3. Οί κατ’ άπόσπασιν ύπηρετοΰντες, οί διατελοΰντες εις 
κανονικήν άναρρωτικήν καί έκπαιδευτικήν άδειαν, ώς καί 
οί ύπηρετοΰντες κατ’ άπόσπασιν εις άνεγνωρισμένα Ελ¬ 
ληνικά Σχολεία τής άλλοδαπής δύνανται νά άσκοΰν τό έκλο- 
γικόν των δικαίωμα εις τάς όργανικάς των θέσεις. 

4. Οί αιρετοί έκπρόσωποι τών Περιφερειακών Υπηρε¬ 
σιακών Συμβουλίων έκλέγονται υπό τών όργανικώς άνηκόν- 
των εις την άντίστοιχον ή τάς άντιστοίχους έκπαιδευτικάς 
περιφερείας, έφ’ ών έκτείνεται ή άρμοδιότης τών Περι¬ 
φερειακών Συμβουλίων. Οί αιρετοί έκπρόσωποι τών ανω¬ 
τέρω Περιφερειακών Συμβουλίων έκλέγονται υπό τάς όρ¬ 
γανικώς άνηκόντων εις τήν άντίστοιχον ή τάς αντιστοίχους 
Άνωτέρας Έκπαιδευτικάς Περιφερείας, έφ’ ών έκτείνεται 
ή άρμοδιότης τοϋ Άνωτέρου Περιφερειακού Συμβουλίου, 
οί αιρετοί έκπρόσωποι τών Κεντρικών Συμβουλίων έφ’ 
απάντων τών έκπαιδευτικών καί οί αιρετοί έκπρόσωποι τών 
Κεντρικών Συμβουλίων έφ’ απάντων τών έκπαιδευτικών 
καί οί αιρετοί έκπρότωποι τοϋ Εποπτικού Προσωπικού εκλέ¬ 
γονται όφ απάντων τών κατεχόντων ύέτεις Εποπτικού Προ¬ 
σωπικού. 

5. Δι’ έκαστον Συμβούλιον έκλέγεται έν τακτικόν αι¬ 
ρετόν μέλος καί έν άναπληρωματικόν. Τακτικόν μέλος 
έκλέγεται δι’ έκάστην περίπτωσιν ό λαβών τάς περισσοτέ- 
ρας ψήφους έκ τών υποψηφίων τακτικών μελών καί άνα¬ 
πληρωματικόν μέλος ό λαβών τάς περισσοτέρας ψήφους έκ 
τών υποψηφίων αναπληρωματικών μελών. 


Άρθρον 23. 

Άνακήρυξις υποψηφίων. 

1. Οί υποψήφιοι διά τήν έκλογήν των ώς αιρετών έκπρο- 
σώπων τών Συμβουλίων άνακηρύσσονται μετ’ έλεγχον τής 
συνδρομής τών άπαιτουμένων προϋποθέσεων δι’ άποφάσεως : 

α) τοϋ οικείου Νομάρχου, προκειμένου περί υποψηφίων 
αιρετών μελών τών ΠΥΣΔΕ καί ΠΥΣΜΕ. 

β) Τοϋ οικείου Επόπτου τής Άνωτέρας Εκπαιδευτικής 
Περιφερείας προκειμένου περί αιρετών μελών τώνΑΠΥΣΔΕ 
καί ΑΠΥΣΜΕ. 

γ) Τοϋ Γενικού Γραμματέως τοϋ Υπουργείου Εθνικής 
Παιδείας καί Θρησ/των προκειμένου περί ύποψηφίων αι¬ 
ρετών μελών τών ΚΥΣΔΕ, ΚΥΣΜΕ, ΑΚΥΣΔΕ καί 
ΑΚΥΣΜΕ. Αί αποφάσεις αύται έκδίδονται έντός τοϋ μηνός 
Όκτωβρίου τοϋ έτους τής έκλογής καί άνακοινοΰται εις 
τά σχολεία έκάστης περιοχής. 

2. Διά τήν άνακήρυξιν αυτών δέον νά έχουν ύποβληθή 
εις τον κατά τάς διατάξεις τής προηγουμένης παραγράφου 
άρμόδιον διά τήν άνακήρυξιν σχετική αϊτησις μέχρι τέλους 
Σεπτεμβρίου τοϋ έτους τής έκλογής υπογεγραμμένη υπό 
δέκα (10) τούλάχιστον έκλογέων. 

’Άρθρον 24. 

Έφορευτικαί Έπιτροπαί. 

1. Κατά τον χρόνον τής έκλογής συγκροτείται εις τήν 
έδραν έκάστης έκπαιδευτικής Περιφερείας δι’ άποφάσεως 
τοϋ οικείου Νομάρχου τριμελής Εφορευτική Επιτροπή, άπο- 
τελουμένη έκ τών έν τή έδρα τής περιφερείας όργανικώς 
άνηκόντων καί ύπηρετούντων δύο άρχαιοτέρων έκπαιδευ- 
τικών λειτουργών Μέσης ή Δημοτικής Έκπαιδεύσεως κατά 
περίπτωσιν μετ’ ισαρίθμων άναπληρωτών έκ τών αμέσως 
μετ’ αυτούς άρχαιοτέρων καί έξ ενός έκπροσώπου τής έν τή 
έδρα τής περιφερείας καί έν έλλείψει τής έν τή έδρα τοϋ 
Νομοΰ Πρωτοβαθμίου ένώσεως έκπαιδευτικών, όριζομένου 
ύπ’ αύτής τοϋ άναπληρωτοΰ του. 

2. Προκειμένου περί τής έκλογής αιρετών έκπροσώπων 
τοϋ Εποπτικού Προσωπικού συγκροτείται εις τήν έδραν 
έκάστης Άνωτέρας Εκπαιδευτικής Περιφερείας Μέσης 
καί Δημοτικής Έκπαιδεύσεως τριμελής Εφορευτική Επι¬ 
τροπή δι’ άποφάσεως τού οικείου Επόπτου άποτελουμένη 
έκ τριών Γενικών Επιθεωρητών Μ.Ε. ή Επιθεωρητών 
Δημοτικής Έκπαιδεύσεως όριζομένων μετ’ ισαρίθμων άνα¬ 
πληρωτών έκ τών ύπηρετούντων εις τήν έδραν τής Άνωτέρας 
Εκπαιδευτικής Περιφερείας καί έν έλλείψει εις τήν περιοχήν 
αύτής. 

3. Δι’ άποφάσεως τού οικείου Νομάρχου δύναται εις 
έξαιρετικάς περιπτώσεις κατά τάς οποίας, έλλείψει καθη¬ 
μερινής συγκοινωνίας περιοχής τίνος μετά τής έδρας τής 
Περιφερείας είναι δυσχερής ή μετακίνησις τών έκπαιδευτικών 
νά συγκροτούνται Έφορευτικαί Έπιτροπαί προς διεξαγωγήν 
τής ψηφοφορίας εις τό Κέντρον συγκοινωνιακούς άπομεμο- 
νωμένης περιοχής. Διά τής αύτής άποφάσεως ορίζεται ή 
περιοχή άρμοδιότητος τής Εφορευτικής Επιτροπής κατά 
τά είς αύτήν ύπαγόμενα σχολεία. Ό Γενικός Επιθεωρητής 
Μ.Ε. ή ό Επιθεωρητής Δ.Ε. καταρτίζει ιδιαιτέρους πίνακας 
έκλογέων, τούς όποιους άποστέλλει είς τάς οΰτω συγκρο- 
τουμένας Έφορευτικάς Έπιτροπάς. 

4. 'Ο Πρόεδρος έκάστης Εφορευτικής Επιτροπής ορί¬ 
ζει τούς Γραμματείς αύτής μετά τών άναπληρωτών των 
έξ έκπαιδευτικών ύπηρετούντων είς τήν έδραν τής Εφο¬ 
ρευτικής Επιτροπής. 

5. Καθ’ όλην τήν διάρκειαν τής ψηφοφορίας, τής διαλο¬ 
γής τών ψηφοδελτίων καί τής έκδόσεως τών αποτελεσμάτων 
δύνανται νά παρίστανται εις τήν Εφορευτικήν Επιτροπήν 
αντιπρόσωποι τών ύποψηφίων, ύπ’ αύτών έξουσιοδοτούμενοι 
καί έκπρόσωποι τών οικείων ένώσεων έκπαιδευτικών υπ, 
αύτών οριζόμενοι. 

’Άρθρον 25. 

Πίνακες έκλογέων. 

Ό Γενικός Επιθεωρητής Μέσης Έκπαιδεύσεως καί ό 
Επιθεωρητής Δημοτικής Έκπαιδεύσεως, προϊστάμενοι τών 

εκπαιδευτικών Περιφερειών συντάσσουν έν συνεργασία 
μετά του Διοικητικού Συμβουλίου τών αντιστοίχων πρωτο¬ 
βαθμίων ενώσεων τούς πίνακας τών έκπαιδευτικών λειτουρ¬ 
γών οι οποίοι ανήκουν οργανικώς εις την έκπαιδευτικήν 
περιφέρειαν τυγχάνουν μέλη τών πρωτοβαθμίων ένώσεων 
και έχουν το δικαίωμα τοϋ έκλέγειν καί κατά σχολεΐον, 
ειδικότητα καί βαθμόν καί υποβάλλουν τούτον εις τριπλοΰν 
εις τον Πρόεδρον της οικείας Εφορευτικής Επιτροπής άμα 
τή συγκροτήσει αύτής. 

2. Οί Έπόπται τών Άνωτέρων Εκπαιδευτικών Περι¬ 
φερειών Μέσης καί Δημοτικής Έκπαιδεύσεως συντάσσουν 
πίνακας τών οργανικώς άνηκόντων φις την Άνωτέραν Εκ¬ 
παιδευτικήν Περιφέρειαν Εποπτών, Γενικών Επιθεωρητών 
Μ;Ε. καί Γενιικων ,'Ετπ-δεωρριητών Προϊσταμένων τών Πει¬ 
ραματικών καί Προτύπων Σχολείων, Νομαρχιακών Επιθεω¬ 
ρητών Φυσικής Αγωγής ώς καί Εποπτών καί Επιθεωρητών 
Δημοτικής Έκπαιδεύσεως καί υποβάλλουν τούτον εις τρι- 
πλοϋν εις την οικείαν Εφορευτικήν Επιτροπήν άμα τή συγ¬ 
κροτήσει αύτής. 

’Άρθρον 26. 

Ψηφοδέλτια. 

1. Τά ψηφοδέλτια είναι έντυπα ή πολυγραφημένα. 

2. Τά έξ αύτών άναφερόμενα εις τήν έκλογήν τών αι¬ 
ρετών μελών έξ εκπαιδευτικών λειτουργών είναι τέσσαρα. 
Τό πρώτον χρώματος λευκού περιλαμβάνει τούς υποψηφίους 
διά τό Περιφερειακόν Συμβούλιον, τό δεύτερον χρούματος 
πρασίνου τούς υποψηφίους διά τό ’Ανώτερον Περιφερειακόν 
Συμβούλιον, τό τρίτον χρώματος κυανού τούς υποψηφίους διά 
τό ΚΥΣΜΕ ή ΚΐΣΔΕ καί τό τέταρτον χρώματος έρυθροΰ 
τούς υποψηφίους διά τό ΑΚΤΣΜΕ ή ΑΚΥΣΔΕ. 

3. Τό άναφερόμενον εις την έκλογήν αιρετών μελών έκ 
τού Εποπτικού Προσωπικού, χρώματος λευκού, περιλαμβά¬ 
νει τούς* υποψηφίους έκ τού προσωπικού τούτου διά τό ΑΚΥ- 
ΣΜΕ ή ΑΚΥΣΔΕ. 

4. "Εκαστον τών ψηφοδελτίων περιλαμβάνει άλφαβη- 
τικώς τά ονοματεπώνυμα τών υποψηφίων τακτικών μελών 
καί έναντι αύτών τά ονοματεπώνυμα τών άντιστοίχων υπο¬ 
ψηφίων αναπληρωματικών μελών. Εις έκαστον τών ψηφο¬ 
δελτίων τίθεται ύπό τού ψηφίζοντος σταυρός έναντι τού ονο¬ 
ματεπωνύμου τού ψηφιζομένου ώς τακτικού αιρετού μέλους, 
ώς καί έναντι τού ψηφιζομένου ώς άναπληρωματικοΰ αι¬ 
ρετού μέλους. 

5. "Εκαστον ψηφοδέλτιον έγκλείεται έντός συνήθους 
λευκού φακέλλου αλληλογραφίας καλώς σφραγιζομένου. 
’Επί τού φακέλλου σημειοΰται ύπό τού ψηφίζοντος τό 
στοιχεΐον Α', έφ’ οσον περιέχει τό ψηφοδέλτιον τό άναφερό¬ 
μενον είς την έκλογήν αιρετού μέλους τού Περιφερειακού 
Συμβουλίου, τό στοιχεΐον Β' διά τό άναφερόμενον είς τήν 
έκλογήν αιρετού μέλους τού Άνωτέρου Περιφερειακού Συμ¬ 
βουλίου, τό στοιχεΐον Γ' διά τό άναφερόμενον είς τήν έκλογήν 
τού αιρετού μέλους τού ΚΥΣΜΕ ή ΚΥΣΔΕ καί τό στοιχεΐον 
Δ' διά τό άναφερόμενον είς τήν έκλογήν τού αιρετού μέλους 
τού ΑΚΥΣΜΕ ή ΑΚΤΣΔΕ. Είς τον περιέχοντα τό ψηφο- 
δέλτιον διά τήν έκλογήν αιρετού μέλους τού έποπτικού 
προσωπικού φάκελλον ούδέν άναγράφεται. 

"Αρθρον 27. 

ψηφοφορία. 

1. 'Η έκλογή ένεργεΐται ένώπιον τής Εφορευτικής Ε¬ 
πιτροπής άπό ιής 9ης πρωινής μέχρι τής πρώτης μεταμε¬ 
σημβρινής ώρας. 

'Η έκλογή παρατείνεται καί μετά τήν Ιην μεταμεσημ¬ 
βρινήν ώραν έφ’ όσον έχουν προσέλθει προ τής ώρας ταύ- 
της έκλογεΐς οί όποιοι δεν ήδυνήθησαν λόγω άνεπαρκείας 
χρόνου νά ψηφίσουν καί μέχρι νά ψηφίσουν πάντες ούτοι. 

2. "Εκαστος ψηφοφόρος προσερχόμενος κατά τήν ήμέραν 
τής έκλογής προς ψηφοφορίαν ρίπτει έντός ξυλίνου κιβω¬ 
τίου, καλώς έσφραγισμένου τά ψηφοδέλτια έγκεκλεισμένα 
έντός φακέλλων, έφ’ ών άναγράφονται τά στοιχεία Α', 
Β', Γ' καί Δ' προκειμένου περί έκλογής αιρετών μελών ύπό 
τών έκπαιδευτικών λειτουργών ή τό μόνον ψηφοδέλτιον, 
προκειμένου περί έκλογής αιρετού μέλους ύπό τού Εποπτικού 
Προσωπικού. Τά ύπό στοιχεία Α', Β', Γ' καί Δ' ψηφοδέλτια 


συνεννοΰνται διά συρραπτικής μηχανής είς τό άκρον αύτών. 

3. 'Η Επιτροπή έλέγχουσα τήν ταυτότητα τών ψηφι- 
ζόντων βάσει τού δελτίου τής άστυνομικής ταυτότητάς των, 
σημειοΐ τά ονόματα τούτων είς τον πίνακα έκλογέων καί 
καταγράφει τούτους είς ίδιον πίνακα κατά σειράν ψηφο¬ 
φορίας, σημειοΰσα έν αύτώ τό όνοματεπώνυμον τού ψηφί - 
ζοντος καί τήν οργανικήν θέσιν του. 

"Αρθρον 28. 

Διαλογή. 

1. 'Η Εφορευτική Επιτροπή συνεδριάζουσα άμα τό 
πέρας τής ψηφοφορίας ένεργεΐ τήν διαλογήν τών ψήφων ώς 
άκολούθως : 

Κατά πρώτον άντιπαραβάλλει τούς πίνακας έκλογέων 
προς τον πίνακα τών ψηφισάντων πρός διαπίστωσιν τού 
άριόμοΰ τών ψηφισάντων καί τού άριόμοϋ τών μ ή ψηφι¬ 
σάντων. Έν συνεχεία αποσφραγίζει το ξύλινον κιβώτιον καί 
εξάγει τους φακέλλους τών ψηφοδελτίων, τούς οποίους άρι- 
■ύμοί καί μονογραφεί. 

2. Έν συνεχεία ή Επιτροπή προβαίνει είς τό άνοιγμα 
τών περιεχόντων τά ψηφοδέλτια φακέλλων, μονογράφουσα 
έκαστον τούτων καί κρίνουσα άμέσως μετά τό άνοιγμα 
έκάστου φακέλλου περί τού κύρους τού περιεχομένου είς 
τούτον ψηφοδελτίου, άποφασίζουσα τήν άκύρωσιν τούτου 
έάν συντρέχη νόμιμος λόγος καί ένεργεΐ τήν διαλογήν τών 
ψηφοδελτίων καταγράφουσα είς τό πρακτικόν τής διενερ- 
γείας τής έκλογ-ής τό άποτέλεσμα ταύτης. 

3. Τά ψηφοδέλτια είναι άκυρα έάν : 

α) Εύρεθοΰν είς τον αυτόν φάκελλον πλείονα τού ένός 
ψηφοδέλτια φέροντα σταυρούς ύπέρ διαφόρων ύποψηφίων. 
"Αν όμως άναφέρωνται είς τούς αύτούς ύποψηφίους είναι 
έγκυρα, λογιζόμενα ώς μία ψήφος. 

β) Φέρουν σταυρούς ύπέρ πλειόνων τού ένός υποψηφίων 
τακτικών ή άναπληρωματικών μελών. 

γ) Φέρουν έμφανή σημεία, παραβιάζοντα τήν μυστικό¬ 
τητα τής ψηφοφορίας. 

4. Κατά τήν αύτήν διαδικασίαν ένεργεΐται ή διαλογή τών 
ψηφοδελτίων διά τήν έκλογήν τών αιρετών μελών τού Ε¬ 
ποπτικού Προσωπικού. 

"Αρθρον 29. 

Πρακτικά Εκλογής. 

1. 'Η Επιτροπή τηρεί λεπτομερή πρακτικά τής έκλογής 
είς τά όποια άναγράφεται ολόκληρος ή κατά τάς διατάξεις 
τού παρόντος πορεία τής έκλογής καί παν κατά τήν διάρκειαν 
ταύτης προκΰπτον θέμα καί ή έπ’ αύτοΰ άπόφασις τής Ε¬ 
πιτροπής ήτιολογημένη. 


2. Μερίμνη καί ευθύνη τού Προέδρου τής Εφορευτικής 
Επιτροπής συντάσσονται δύο άντίγραφα τών πρακτικών, 
ύπογραφόμενα ύπ’ αυτού καί τού Γραμματέως καί ύποβάλ- 
λονται έπί άποδείξει τό μέν έν είς τον οίκεΐον Επόπτην 
Μέσης ή Δημοτικής Έκπαιδεύσεως, τό δέ έτερον είς τό 
'Υπουργεΐον Εθνικής Παιδείας καί Θρησκευμάτων (Γε¬ 
νικήν Διεύθυνσιν Γενικής Έκπαιδεύσεως). 


3. Τά Πρωτότυπα τών πρακτικών, οί πίνακες μετά 
τών φακέλλων καί τά ψηφοδέλτια ύποβάλλονται έπί άπο- 
δείξει είς τον οίκεΐον Γενικόν Επιθεωρητήν Μέσης Έκπαι- 
δεύσεως ή Επιθεωρητήν Δημοτικής Έκπαιδεύσεως. ύπό 
τών οποίων φυλάσσονται έπί έν έτος άπό τού διορισμού τών 
αιρετών μελών τών Συμβουλίων μετά τήν πάροδον τού 
οποίου καταστρέφονται, συντασσομένου σχετικού πρακτικού 
ύπό τού Περιφερειακού Συμβουλίου. 


"Αρθρον 30. 


Ενστάσεις. 

1. Οί άνακηρυχθέντες ύποψήφιοι καί οί προτείναντες 
τούτους, ώς καί αί έκπαιδευτικαί οργανώσεις δικαιούνται 
νά άσκήσουν έντός δέκα (10) ήμερών άπό τής ημέρας τής 
έκλογής ένστασιν κατά τού κύρους τής έκλογής είς ώρισμενην 
έκπαιδευτικήν περιφέρειαν. 


'Η ένστασις άσκεΐται : 

α) Προκειμένου περί έκλογής αιρετών μελών τών ΠΥ- 
ΣΜΕ ή ΠΥΣΔΕ ένώπιον τού οικείου Νομάρχου. 

β) Προκειμένου περί έκλογής αιρετών μελών των ΑΙΠί - 
ΣΜΕ ή ΑΙΤΤΣΔΕ ενώπιον του οικείου Επόπτου. 

γ) Προκειμένου περί εκλογής αιρετών μελών τών ΚΙ - 
ΣΜΕ, ΚΥΣΔΕ, ΑΚΥΣΜΕ καί ΑΚΥΣΔΕ ένώπιον του 
Γενικού Γραμματέως τοΰ Υπουργείου Εθνικής Παιδείας 
καί Θρησκευμάτων. 

2. ΟΙ άνωτέρω, αρμόδιοι διά την έκδίκασιν τών ενστά¬ 
σεων έλέγ/ουν τά πρακτικά καί άποφασίζουν επί τών προ- 
κυπτόντων ζητημάτων καί έπί τών ύποβληθεισών ενστά¬ 
σεων, ορίζουν τήν σειράν τών υποψηφίων καί άποφαίνονται 
τίνες έξελέγησαν τακτικά καί τίνες άναπληρωματικά μέλη 
τών Συμβουλίων συντασσομένης σχετικής πράξεως εις 
διπλοΰν. 

Τό έτερον τών πρακτικών υποβάλλεται εντός τριών ημερών 
εις τον Υπουργόν Εθνικής Παιδείας καί Θρησκευμάτων. 

Άρθρον 31. 

Διορισμός αιρετών μελών. 

1. Δι’ άποφάσεως τοΰ 'Υπουργοϋ Εθνικής Παιδείας 
καί Θρησκευμάτων έρειδομένης έπί τών πράξεων τών Ε¬ 
φορευτικών Επιτροπών καί τών αποφάσεων έκδικάσεως 
τών ένστάσεων κυροΰνται τά αποτελέσματα τών έκλογών. 
Τά αιρετά μέλη τών Συμβουλίων ήτοι άνά εν τακτικόν καί 
έν αναπληρωματικόν δι’ έκαστον Συμβούλιον διορίζονται 
διά μίαν διετίαν άρχομένην άπό τής 1ης Ιανουάριου τοΰ 
έπομένου έτους τής έκλογής. Ό διορισμός ένεργεΐται προ¬ 
κειμένου περί τών ΠΥΣΜΕ καί ΠΥΣΔΕ υπό τοΰ οικείου 
Νομάρχου προκειμένου περί τών ΑΠΥΣΜΕ καί ΑΠΥΣΔΕ 
υπό τοΰ οικείου Επόπτου καί προκειμένου περί τών λοιπών 
Συμβουλίων υπό τοΰ Γενικοΰ Γραμματέως τοΰ Υπουργείου 
Εθνικής Παιδείας καί Θρησκευμάτων. 

2. Έν περιπτώσει ίσοψηφίας αιρετόν μέλος διορίζεται 
έκ τών ίσοψηφούντων ό κατά βαθμόν ανώτερος καί έπί όμοιο- 
βάθμων ό άρχαιότερος. 

Τό αύτό ισχύει καί έν' περιπτώσει ίσοψηφίας τών έκλε- 
γέντων ώς άναπληρωματικών μελών. 

3. Εις τούς διοριζομένους ώς αιρετούς Συμβούλους άπο- 
νέμεται βαθμός διά τήν πλήρη άσκησιν τών καθηκόντων ώς 
μελών τών Συμβουλίων, ώς ακολούθως : 

α) Τών ΠΥΣΜΕ ό τοΰ Αυκειάρχου. 
β) Τών Π.Υ.Σ.Δ.Ε. ό τοΰ Έπιθεωρητοΰ Β'. 
γ) Τών Α.Π.Υ.Σ.Μ.Ε. ό τοΰ Γενικοΰ Έπιθεωρητοΰ Μ.Ε. 
δ) Τών Α.Π.Υ.Σ.Δ.Ε. ό τοΰ Έπιθεωρητοΰ Α'. 
ε) Τοΰ Κ.Υ.Σ.Μ.Ε. ό τοΰ Γενικοΰ Έπιθεωρητοΰ Μ.Ε. 
στ) Τοΰ Κ.Υ.Σ.Δ.Ε. ό τοΰ Έπιθεωρητοΰ Α'. 
ζ) Τοΰ Α.Κ.Υ.Σ.Μ.Ε. ό τοΰ Επόπτου Μ.Ε. 
η) Τοΰ Α.Κ.Υ.Σ.Δ.Ε. ό τοΰ Επόπτου Δ.Ε. 

4. Εις τούς διοριζομένους ώς αιρετούς Συμβούλους, έκ- 
προσώπους τοΰ Έποπτικοΰ Προσωπικοΰ άπονέμεται ό 
βαθμός τοΰ Επόπτου. 

5. Οι διοριζόμενοι ώς τακτικά αιρετά μέλη άποσπώνται 
ύπό τοΰ κατά τήν παράγραφον 1 τοΰ παρόντος άρθρου αρμο¬ 
δίου πρός διορισμόν αυτών εις σχολεΐον τής έδρας τοΰ ΠΥ¬ 
ΣΜΕ, ΠΥΣΔΕ, ΑΠΥΣΜΕ, ΑΠΥΣΔΕ κατά περίπτωσιν 
έφ’ δσον δέν άνήκουν όργανικώς εις σχολεία τής έδρας τού¬ 
των ή εις τήν Κεντρικήν Υπηρεσίαν τοΰ Υπουργείου Ε¬ 
θνικής Παιδείας καί Θρησκευμάτων προκειμένου περί τών 
έξ έκπαιδευτικών αιρετών μελών τών ΚΥΣΜΕ, ΚΥΣΔΕ, 
ΑΚΥΣΜΕ, ΑΚΥΣΔΕ. 

Οί αιρετοί Σύμβουλοι τών Π.Υ.Σ.Μ.Ε., Π.Υ.Σ.Δ.Ε., 
Α.Π.Υ.Σ.Μ.Ε. καί Α.Π.Υ.Σ.Δ.Ε. παραλλήλως πρός τά 
καθήκοντά των ώς αιρετών μελών τών Συμβουλίων, διδά¬ 
σκουν εις τά σχολεία εις τά όποια άνήκουν όργανικώς ή κατ’ 
άπόσπασιν κατά τό ήμισυ τοΰ υποχρεωτικού ώραρίου εβδο¬ 
μαδιαίας διδασκαλίας τοΰ άντιστοιχοΰντος εις τον οργανικόν 
βαθμόν των. 


Οί άποσπώμενοι εις τήν Κεντρικήν 1 πηρεσιαν τοΰ 4 - 
πουργείου αιρετοί Σύμβουλοι τών ΚΙ ΣΜΕ, ΚΥΣΔΕ, 
ΑΚΥΣΜΕ καί ΑΚΥΣΔΕ άσκοϋν παραλλήλως καθήκοντα 
ανατιθέμενα αύτοίς $Τ άποφάσεως τοΰ Γενικού Γραμματέως 
τού Υπουργείου. 

.6. Οί αιρετοί έκπρόσωποι τοΰ έποπτικοΰ προσωπικού 
άσκοΰν τό έποπτικόν έργον των είς ήν θέσιν είναι όργανικώς 
τοποθετημένοι καί παραλλήλως μετέχουν τών συνεδριάσεων 
τοΰ ΑΚΥΣΜΕ η ΑΚΥΣΔΕ κατά τά έν άρθροις 5 καί 14 
τοΰ παρόντος οριζόμενα. 

’Άρθρον 32. 

Αιρετοί έκπρόσωποι Ιδιωτικών Εκπαιδευτικών. 

Είς ας περιπτώσεις έξετάζονται ύπό τών Συμβουλίων 
θέματα Εκπαιδευτικών τής Ιδιωτικής Έκπαιδεύσεως μετέ¬ 
χουν τούτων αντί τών έκ δημοσίων έκπαιδευτικών αιρετών 
μελών, έκπρόσωποι τής 'Ομοσπονδίας Ιδιωτικών Εκπαι¬ 
δευτικών Λειτουργών Ελλάδος, ύπ’ αυτής οριζόμενοι. 

’Άρθρον 33. 

Μεταβατική Διάταξις. 

1. Μέχρι τής έκλογής αιρετών μελών καί τοΰ διορισμού 
αύτών είς τά ύπό τοΰ παρόντος Διατάγματος συνιστωμενα 
Συμβούλια μετέχουν ώς αιρετοί έκπρόσωποι μέλη οικείων 
Ενώσεων προτεινόμενα ώς ακολούθως : 

α) Τών ΠΥΣΜΕ ύπό τοΰ Διοικητικού Συμβουλίου τής 
Ένώσεως Λειτουργών Μέσης Έκπαιδεύσεως τής Περι¬ 
φέρειας τοΰ Συμβουλίου. 

Έάν είς τήν Περιφέρειαν ταύτην ύφίστανται πλείονες 
ένώσεις ό έκπρόσωπος προτείνεται κατά πλειοψηφίαν ύπό 
τών μελών τών Διοικητικών Συμβουλίων τών ενώσεων συνερ- 
χομένων είς κοινήν συνεδρίασιν. 

β) Τών ΠΥΣΔΕ ύπό τοΰ Διοικητικού Συμβουλίου τοΰ 
Διδασκαλικού Συλλόγου τής περιφέρειας τοΰ Συμβουλίου. 
Τό δεύτερον έδάφιον τής προηγουμένης περιπτώσεως έφαρ- 
μόζεται καί έν προκειμένω. 

γ) Τών ΑΠΥΣΜΕ, ΚΥΣΜΕ καί ΑΚΥΣΜΕ ύπό τοΰ 
Διοικητικού Συμβουλίου τής 'Ομοσπονδίας Λειτουργών 
Μέσης Έκπαιδεύσεως. 

δ) Τών ΑΠΥΣΔΕ, ΚΥΣΔΕ καί ΑΚΥΣΔΕ ύπό τοΰ 
Διοικητικού Συμβουλίου τής Διδασκαλικής 'Ομοσπονδίας 
Ελλάδος. 

2. Οί έκπρόσωποι τοΰ έποπτικοΰ προσωπικού μέχρι τής 
έκλογής αιρετών μελών καί τοΰ διορισμού αύτών, προτει- 
νοντες ύπό τών οικείων Ενώσεων Εποπτών καί Γενικών 
Επιθεωρητών Μέσης Έκπαιδεύσεως ή Εποπτών καί Ε¬ 
πιθεωρητών Δημοτικής Έκπαιδεύσεως κατά περίπτωσιν. 

3. Διά τούς ουτω προτεινομένους καί διοριζομένους έφαρ- 
μόζονται αί διατάξεις τών παραγράφων 3, 4, 5 καί 6 τοΰ 
άρθρου 31 τοΰ παρόντος Διατάγματος. Κατά τήν πρώτην 
έφαρμογήν τοΰ παρόντος αί έκλογαί δι’ άνάδειξιν αιρετών 
μελών τών Συμβουλίων διεξάγονται έντός τριμήνου, τής 
ημερομηνίας καθορισθησομένης δι’ άποφάσεως τοΰ Υ¬ 
πουργού Εθνικής Παιδείας καί Θρησκευμάτων. 

Είς τον αύτόν έπί τής Εθνικής Παιδείας καί Θρησκευ¬ 
μάτων 'Υπουργόν, άνατίθεμεν τήν δημοσίευσιν καί έκτέ- 
λεσιν τοΰ παρόντος Προεδρικού Διατάγματος. 

Έν Άθήναις τη 5 Ιανουάριου 1977 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

